बड़े ने छोटे भाई के फर्जी हस्ताक्षर कर ज्वाइंट एकाउंट से लिया एक लाख लोन
बड़े भाई ने छोटे भाई का फर्जी सहमति पत्र तैयार किया फिर सेन्ट्रल बैंक आॅफ इंडिया की खडगवां शाखा से किसान क्रेडिट कार्ड के माध्यम से बोर करने के नाम पर एक लाख रुपए लोन ले लिया।
कुछ दिनों बाद जब छोटे भाई को यह बात पता चली तो उसने थाने में इस बात की शिकायत दर्ज करा दी। उसका कहना है कि जब सहमति पत्र पर उसके दस्तखत हैं ही नहीं तो लोन कैसे दे दिया गया। दरअसल बैंक में दोनों भाई के सम्मिलात खाता (पट्टा) है। शिवमंगल निवासी बरदर बांसापारा की रिपोर्ट पर शुक्रवार को सेन्ट्रल बैंक आॅफ इण्डिया की खडगवां शाखा में पुलिस पहुंची। दरअसल शिकायतकर्ता शिवमंगल ने लगभग 10 दिन पहले खडगवां थाना में रिपोर्ट दर्ज कराई कि उसके फर्जी दस्तखत से बड़े भाई मंगलसाय ने दोनों के सम्मिलात खाता (पट्टा) से किसान क्रेडिट कार्ड के माध्यम से बोर करने के नाम पर एक लाख रुपए निकाल लिए हैं जबकि सहमति पत्र में उसके द्वारा कहीं भी दस्तखत नहीं किया गया है।
दोनों भाइयों के नाम पर लगभग साढ़े तीन एकड़ जमीन सामूहिक पट्टे पर है। उक्त मामले मंे शिकायतकर्ता शिवमंगल ने बताया कि बडे़ भाई मंगलसाय को एक लाख रुपए केसीसी से प्राप्त होने के 4-5 दिन बाद गांव के ही व्यक्ति के बताने पर पता चला। तब वह पट्टा लेकर बैंक मैनेजर के पास पहुंचा। मैनेजर ने रजिस्टर में उसके दस्तखत दिखाए तो वह हैरान रह गया उसके दस्तखत फर्जी थे। इस संबंध में मैनेजर ने कहा वे क्या करें चिरमिरी कोर्ट से कागज बनवाकर लाए हैं। मैनेजर ने यह भी कहा लोन पट्टे से नहीं दिया वैसे ही दे दिया है। तुम्हारा पैसा नहीं कटेगा। गौरतलब है कि शिवमंगल बीस साल से ग्राम सकड़ा में रहता था, अपने बडे भाई से मारपीट कर भाग गया था, पिछले दो-तीन साल से पुनः बरदर के जूनापारा मे रह रहा है।
hin_Deva hin_Deva hin_Deva hin_Deva